**Izziņa par atzinumos sniegtajiem iebildumiem**

**par** **Ministru kabineta noteikumu projektu Grozījums Ministru kabineta 2019.gada 29.oktobra**

**noteikumos Nr.502 “Autoostu noteikumi” (VSS-845)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2020.gada 2.novembris 2020.gada 17.novembris

Saskaņošanas dalībnieki Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība.

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrija.

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 1. Izdarīt Ministru kabineta 2019.gada 29.oktobra noteikumos Nr.502 “Autoostu noteikumi” (Latvijas Vēstnesis, 2019, 221. nr.) grozījumu un aizstāt 4.2.apakšpunktā vārdus “republikas pilsētā” ar vārdu “valstspilsētā”.  | **Tieslietu ministrija 16.10.2020.**1. Atbilstoši 2020. gada 23. jūnijā spēku zaudējušā Administratīvo teritoriju un apdzīvoto vietu likuma 1. pielikumam republikas pilsētas ir deviņas – Daugavpils, Jēkabpils, Jelgava, Jūrmala, Liepāja, Rēzekne, Rīga, Valmiera un Ventspils, bet atbilstoši 2020. gada 10. jūnija Administratīvo teritoriju un apdzīvoto vietu likuma 8. panta trešajai daļai ir 10 valstspilsētas – Daugavpils, Jelgava, Jēkabpils, Jūrmala, Liepāja, Ogre, Rēzekne, Rīga, Valmiera un Ventspils. Ievērojot minēto, Ministru kabineta 2019. gada 29. oktobra noteikumos Nr. 502 "Autoostu noteikumi" termins "republikas pilsēta" netika attiecināts uz Ogres pilsētu. Tāpēc, aizstājot šo terminu ar terminu "valstspilsēta", noteikumu attiecīgais regulējums būs attiecināms uz arī uz Ogres valstspilsētā esošo autoostu un atbilstoši projektā noteiktajam tai būs jāatbilst II kategorijai ar attiecīgi obligāti sniedzamajiem pakalpojumiem.

Tā kā autoostu reģistrā Ogres autoosta uz šo dienu nav reģistrēta[[1]](#footnote-1) (iespējams arī saraksts nav aktualizēts), tad nevarējām pārliecināties, vai Ogres autoostai piešķirtā kategorija pēc projekta regulējuma mainās vai nē (projekts paredz II kategoriju), resp., vai projekts ietekmē Ogres pilsētas autoostu (tās īpašnieku vai valdītāju) vai tās obligāti sniedzamo pakalpojumu saņēmējus (pasažierus, pārvadātājus), vai nē. Ja minētais ietekmē Ogres pilsētas autoostu (tās īpašnieku vai valdītāju) vai tās obligāti sniedzamos pakalpojumu saņēmējus (pasažierus, pārvadātājus), tad lūdzam nodrošināt nepieciešamo sabiedrības līdzdalību un atbilstoši veikt nepieciešamo sākotnējo ietekmes novērtējumu, kā arī papildināt anotāciju. | **Iebildums ņemts vērā.** Papildināta anotācija.Ministru kabineta 2019.gada 29.oktobra noteikumi Nr.502 “Autoostu noteikumi” (turpmāk – MK noteikumi Nr.502) nosaka autoostu reģistrācijas, reģistrācijas apturēšanas un anulēšanas, kā arī autoostu darbības uzraudzības kārtību; autoostu kategorijas un obligāti sniedzamos pakalpojumus un  kārtību, kādā autoostas īpašnieks vai valdītājs iesniedz valsts sabiedrībai ar ierobežotu atbildību "Autotransporta direkcija" informāciju par autoostas pakalpojumu maksu reģionālās nozīmes maršrutu reisu apkalpošanai. Autopārvadājumu likuma 33.pantā noteiktais regulējums par autoostām noteic, ka pašvaldība nosaka autoostu izvietojumu un skaitu, kas neuzliek pienākumu pašvaldībai obligāti ierīkot vai uzturēt autoostu. Kā piemēru var minēt Jūrmalas pilsētu, kurā autoostas nav, bet pasažieru apmaiņa tiek nodrošināta pieturās. Autoostu kā pakalpojumu kopumu pasažieriem un pārvadātājiem, kā arī cita veida pakalpojums (piemēram, telpu nomu) var organizēt komersants, un izpildot MK noteikumu Nr.502 prasības reģistrēt autoostu VSIA “Autotransporta direkcija”. Veicot projektā paredzētos grozījumus attiecībā uz valstspilsētām, un ņemot vērā to, ka atbilstoši Administratīvo teritoriju un apdzīvoto vietu likumam,Ogres pilsētai tiek noteikts valstspilsētas statuss, turpmāk, lai MK noteikumu Nr.502 noteiktajā kārtībā reģistrētu autoostu Ogrē, komersantam būs jānodrošina plašāks autoostā sniedzamo pakalpojumu klāsts, kas atbilst autoostas II kategorijai, nevis kā iepriekš - III.kategorijai. Ogres autoosta šobrīd nav reģistrēta jo tā nenodrošina visus III kategorijas autoostas sniedzamos pakalpojumus. Izvērtējot Ogres autoostas iesniegto pieteikumu autoostas reģistrācijai, ir konstatēts, ka Ogres autoosta nenodrošina biļešu tirdzniecību, iespēju izmantot tualeti un vietu aprūpei, un ar 2020. gada 15. jūlija lēmumu atteikusi autoostas reģistrāciju Ogrē.Pasažieru apmaiņas vieta atbilstoši Ogres pašvaldības norādītajam nav mainīta un pieturas nosaukums “Ogres AO” ir saglabāts. Savukārt pārvadātāji no 2020.gada 1.augusta pasažieru apmaiņu veic pieturā “Ogres AO” un tiem vairs netiek kompensēti zaudējumi par iebraukšanu Ogres autoostā, jo tā autoostas statusu ir zaudējusi. | 1. Izdarīt Ministru kabineta 2019.gada 29.oktobra noteikumos Nr.502 “Autoostu noteikumi” (Latvijas Vēstnesis, 2019, 221. nr.) grozījumu un aizstāt 4.2.apakšpunktā vārdus “republikas pilsētā” ar vārdu “valstspilsētā”. |
| 2. | Noteikumu projekta sākotnējās ietekmes novērtējuma ziņojums (anotācija) | **Tieslietu ministrija 16.10.2020.**2. Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.2. apakšpunkts noteic, ka anotācijas IV sadaļas 1. punktā norāda citus spēkā esošus (vai jau apstiprinātus) tiesību aktus, kuros jāizdara grozījumi saistībā ar projektu, kā arī skaidro šādu izmaiņu nepieciešamību.Ja Valsts sekretāru sanāksmē jau ir izsludināts tiesību akta projekts, kas paredz veikt nepieciešamos grozījumus citos tiesību aktos, norāda attiecīgās Valsts sekretāru sanāksmes datumu, protokola numuru un paragrāfu.Ievērojot minēto, lūdzam anotācijas IV sadaļas 1. punktu aizpildīt pilnīgāk, t.sk., skaidrojot šādu izmaiņu nepieciešamību. | **Iebildums ņemts vērā.**Projekts precizēts. | Skatīt noteikumu projekta sākotnējās ietekmes novērtējuma ziņojumu (anotāciju). |
| 3. | Noteikumu projekta sākotnējās ietekmes novērtējuma ziņojums (anotācija) | **Tieslietu ministrija 05.11.2020.**Tieslietu ministrija ir izskatījusi Satiksmes ministrijas 02.11.2020. precizēto Ministru kabineta noteikumu projektu “Grozījums Ministru kabineta 2019.gada 29.oktobra noteikumos Nr.502 “Autoostu noteikumi”  (VSS-845) (turpmāk – projekts) un informējam, ka uzturam atzinuma 1.iebildumu **daļā par anotācijas aizpildīšanu** – nav aizpildīta anotācijas  **II, VI un VII sadaļa** attiecībā uz Ogres novada pašvaldības jaunajām tiesībām un pienākumiem un pārejas perioda regulējuma saskaņojumu. | **Iebildums ņemts vērā.**Projekts precizēts. | Skatīt noteikumu projekta sākotnējās ietekmes novērtējuma ziņojumu (anotāciju). |

Atbildīgā amatpersona T.Vectirāns

1. Skat. reģistrētās autoostas <http://www.atd.lv/lv/autoostu-re%C4%A3istr%C4%81cija-un-inform%C4%81cija-par-autoostas-pakalpojumu-maksu> [↑](#footnote-ref-1)